మహేందర్ నాగ్‌పాల్

మహేందర్ నాగ్‌పాల్ (జననం 18 ఏప్రిల్ 1959) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2013 ఢిల్లీ శాసనసభ ఎన్నికలలో వజీర్‌పూర్ నియోజకవర్గం నుండి ఎమ్మెల్యేగా ఎన్నికయ్యాడు.

రాజకీయ జీవితం
మహేందర్ నాగ్‌పాల్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1997లో ఢిల్లీ మున్సిపల్ కౌన్సిలర్‌గా ఎన్నికై, 2013 ఢిల్లీ శాసనసభ ఎన్నికలలో వజీర్‌పూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి ప్రవీణ్ కుమార్ సోబ్తీపై 5,574 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.2013 Election Commission of India  ఆయన 37,306 ఓట్లతో విజేతగా నిలవగా, ప్రవీణ్ కుమార్ సోబ్తీ 31,732 ఓట్లుతో రెండోస్థానంలో నిలిచాడు.

మహేందర్ నాగ్‌పాల్ 2015 ఢిల్లీ శాసనసభ ఎన్నికలలో   బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి రాజేష్ గుప్తా చేతిలో 22,044 ఓట్ల తేడాతో ఓడిపోయాడు. ఆయన 2020 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి రాజేష్ గుప్తా చేతిలో 11,690 ఓట్ల తేడాతో ఓడిపోయాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు